open-index/open-wikipedia-markdown huggingface dataset:
Herodikos Selymbrialainen

**Herodikos Selymbrialainen** (, ; 400-luku eaa.) oli antiikin kreikkalainen lääkäri, joka tunnetaan Hippokrateen opettajana. Herodikos on ensimmäinen tunnettu henkilö, joka yhdisti liikunnan ja lääketieteen. Näin häntä voidaan pitää urheilulääketieteen isänä.

## Elämä

Herodikos oli kotoisin Selymbriasta tai Platonin mukaan alun perin Megarasta, jonka siirtokunta Selymbria oli. Hän toimi paitsi lääkärinä myös voimistelun opettajana (*paidotribēs*) ja sofistina. Herodikos seurasi Euryfonia merkittävässä Knidoksen lääketieteen koulussa.

Herodikos mainitaan Ikkos Taraslaisen ohella ensimmäisenä, joka käytti liikuntaa sairauksien hoitoon ja terveyden säilymisen edesauttamiseen. Hänen sanotaan tutkineen liikuntaa lääketieteelliseltä kannalta, koska oli hyötynyt siitä itse. Eräästä kohdasta Platonin *[[Faidros (dialogi)|Faidroksessa]]* on usein oletettu, että Herodikos olisi määrännyt potilaansa kävelemään Ateenasta Megaraan ja palaamaan heti päästyään Megaran muureille. Kaupunkien välinen etäisyys, noin 40 kilometriä, tekee tämän kuitenkin jos ei mahdottomaksi niin ainakin kyseenalaiseksi, eivätkä Platonin sanat välttämättä vaadi sitä, että hän olisi todella antanut tällaisen ohjeen.

Erään Hippokrateen *Epidemioiden* kuudennessa kirjassa olevan kohdan on katsottu vahvistavan Platonin sanat, ja syyttävän Herodikosta potilaidensa tappamisesta kävelyttämällä näitä liikaa. Kyseisen tekstikohdan lukutapa on kuitenkin epävarma, ja Émile Littré katsoo, että siinä mainittu nimi olisikin Prodikos, ei Herodikos. Asian monimutkaisuutta lisää se, että Galenos luki Hippokrateen teoksesta nimen ”Prodikos”, mutta katsoo tämän viittaavan silti samaan henkilöön, josta Platon puhuu, vaikka Platonilla lukee selvästi ”Herodikos”.

Herodikoksen mainitsevat myös monet muut antiikin kirjailijat, kuten Aristoteles, Plutarkhos ja Caelius Aurelianus, sekä Eustathios Thessalonikelainen.

## Lääketiede ja vaikutus

Herodikos kehitti oman teoreettisen näkemyksensä lääketieteestä. Hänen mukaansa huono terveys johtui ruokavalion ja liikunnan epätasapainosta. Tästä syystä hän suositteli tarkkaa ruokavaliota, jatkuvaa liikuntaa ja säännöllistä harjoittelua. Hän piti tätä yhdistelmää ihanteellisena tapana ylläpitää hyvää terveyttä ja sovelsi sitä myös potilaidensa hoidossa. Vaikka Herodikoksen kirjoitukset ovat kadonneet, antiikin teksteistä löytyvät katkelmat tukevat näkemystä, että häntä voidaan pitää urheilulääketieteen isänä.

Herodikoksen vaikutus ulottuu antiikin Kreikan ja Rooman lääketieteeseen, ja hänen ajatuksensa vaikuttivat Hippokrateen ja muiden lääkärien työhön. Hänen teoriansa kehon nesteiden homeostaasista ja korostus liikunnan sekä ruokavalion tasapainosta ovat edelleen urheilulääketieteen perusta. Herodikoksen perintö näkyy nykyaikaisessa urheilulääketieteessä, jossa korostetaan säännöllisen liikunnan ja terveellisen ruokavalion merkitystä terveyden ylläpitämisessä ja sairauksien ehkäisyssä. Hänen työssään yhdistyivät liikunnanopettajan kokemus ja lääketieteellinen koulutus, mikä loi perustan kokonaisvaltaiselle lähestymistavalle terveyteen.

## Lähteet

## Aiheesta muualla
Leofanes

**Leofanes** (, ; 300-luku eaa. tai aiemmin) oli antiikin kreikkalainen lääkäri.

Leofaneen tarkkaa ajoitusta ei tunneta, mutta hänen on täytynyt elää ennen 300-lukua eaa., koska sekä Aristoteles että Theofrastos lainaavat häntä. Aristoteleella olevaan kohtaan, joka käsittelee oletettua menetelmää poika- tai tyttölasten tuottamiseksi, on viittaus myös Pseudo-Plutarkhoksella ja Pseudo-Galenoksella, joilla kummallakin Leofaneen nimi esiintyy muodossa *Kleofanes*.

Sama mielipide (tai jos Aristoteles on oikeassa, oikeastaan päinvastainen mielipide) löytyy myös Hippokrateen nimiin laitettujen teosten kokoelmaan *[[Corpus Hippocraticum]]iin* kuuluvasta tutkielmasta *Superfetaatiosta* (; *De superfetatione*). Siksi Émile Littré on laittanut kyseisen tutkielman Leofaneen nimiin, mutta tälle ei ole juuri muita perusteita.

## Lähteet
Anne Raknes

**Anne Raknes** (20. joulukuuta 1914 Kviteseid – 17. helmikuuta 2001 Oslo) oli norjalainen kuvanveistäjä. Hän opiskeli Norjan valtion taideakatemiassa muun muassa Axel Revoldin, Jean Heibergin ja Wilhelm Rasmussenin johdolla 1934–1938. Myöhemmin hän asui ja opiskeli muun muassa Berliinissä, Pariisissa ja Lontoossa. Raknes oli Norjan ensimmäisiä naispuolisia kuvanveistäjiä ja perustamassa myös Norjan kuvanveistäjäyhdistystä (Norsk Billedhoggerforening), jonka varapuheenjohtajana hän toimi 1950-luvulla. Hän oli mukana myös useissa muissa yhdistyksissä. Raknes osallistui Nidarosin tuomiokirkon kunnostustöihin 1930-luvulla.
## Lähteet

## Aiheesta muualla
Polybos Koslainen

**Polybos** (, ; 300-luku eaa.) oli antiikin kreikkalainen lääkäri, joka oli kotoisin Kosilta. Hän oli Hippokrateen oppilas ja vävy.

## Elämä
Polyboksen elämästä tiedetään antiikin lähteistä vain vähän. Hän oli naimisissa Hippokrateen tyttären kanssa ja perusti yhdessä Hippokrateen poikien eli lankojensa Thessaloksen ja Drakon I:n kanssa lääketieteen dogmaattisen koulukunnan. Hippokrateen mainitaan lähettäneen hänet kulkutaudin aikana yhdessä eräiden muiden oppilaidensa kanssa eri kaupunkeihin auttamaan ihmisiä taidoillaan. Myöhemmin Polybos toimi kotisaarellaan. Galenoksen mukaan Polybos seurasi toiminnassaan Hippokrateen opetuksia ja toimintatapoja.

Galenos mainitsee Polyboksen usein pääasiassa liittyen eri teoksiin Hippokrateen nimiin laitettujen teosten kokoelmassa *[[Corpus Hippocraticum]]issa*. Hänet mainitsevat antiikin lähteistä myös muun muassa Aulus Cornelius Celsus, Caelius Aurelianus ja Plinius vanhempi.

Thessaloksen nimiin laitetussa epäperäisessä puheessa sekä joissakin latinankielisissä teoksissa Polyboksen nimi esiintyy muodossa Polybios (lat. *Polybius*), mutta kyseessä on oletettavasti virhe.

## Teokset
Sekä antiikin aikaiset että nykyaikaiset tekstikriitikot ovat laittaneet Polyboksen nimiin teoksia, jotka ovat päätyneet osaksi *Corpus Hippocraticumia*. Émile Littré luki Polyboksen kirjoittamiksi korkeintaan seuraavat hippokraattiset teokset:

* *[[Ihmisen luonnosta sekä terveyden aikaisesta elämäntavasta|Ihmisen luonnosta]]* (; *De natura hominis*)
* *[[Ihmisen luonnosta sekä terveyden aikaisesta elämäntavasta|Terveyden aikaisesta elämäntavasta]]* (; *De salubri victus ratione*)

Galenos tosin piti kirjoitusta *Ihmisen luonnosta* Hippokrateen aitona teoksena. Ludwig Choulant luki Polyboksen teosten joukkoon yllä mainittujen lisäksi myös seuraavat:

* *Siemenestä* (; *De genitura*)
* *Pikkulasten luonnosta* (; *De natura pueri*)
* *Vaivoista* (; *De affectionibus*)
* *Sisäisistä vaivoista* (; *De internis affectionibus*)

Antiikin kirjailijoista Pseudo-Plutarkhos lainaa Polybosta teoksen *Seitsemännen kuun sikiöstä* (; *De septimestri partu*) kirjoittajana. Klemens Aleksandrialainen taas laittoi Polyboksen nimiin teoksen *Kahdeksannen kuun sikiöstä* (; *De octimestri partu*).

Kokoelma Polyboksen nimiin laitettuja teoksia julkaisiin latinankielisenä käännöksenä vuonna 1544 (J. Oporinum, Basel, 4to.) ja italiaksi vuonna 1545 (P. Lauro, Venetsia, 4to.).

## Lähteet
Polybos

**Polybos** (, ) voi viitata seuraaviin:

* Polybos, useita hahmoja kreikkalaisessa mytologiassa
* Polybos Koslainen (300-luku eaa.), lääkäri, Hippokrateen vävy
Chi Zijian

**Chi Zijian** (, s. 27. helmikuuta 1964) on kiinalainen kirjailija, joka on parhaiten tunnettu teoksestaan *Puolikuu* (2005). Chi on syntynyt ja asuu Pohjois-Kiinassa Heilongjiangin maakunnassa.

Chi aloitti kirjoittamisen vuonna 1983. Hän on pitkän kirjailijanuran ohella Kiinan kansan neuvoa-antava poliittinen konferenssin Heilongjiangin provinssin komitean varapuheenjohtaja.

*Puolikuu* on ensimmäinen Chiltä suomennettu teos. Suomennoksen on tehnyt Rauno Sainio. Alkuperäisteos  (pinyin: *Éěrgǔnà hé yòuàn*, kirjaimellinen käännös "Argunjoen oikea ranta") julkaistiin vuonna 2005. Chille myönnettiin teoksesta arvostettu Mao Dun -kirjallisuuspalkinto vuonna 2008. Romaani seuraa nykyisten Kiinan, Mongolian ja Venäjän alueilla asuvaa evenki-paimentolaiskansaa 1900-luvun aikana.

## Lähteet
Euryfon

**Euryfon** (; ; 400-luku eaa.) oli antiikin kreikkalainen lääkäri, joka oli kotoisin Knidoksesta Kaariasta.

## Elämä

Euryfon syntyi oletettavasti 400-luvun eaa. ensimmäisellä puoliskolla, sillä Soranos Efesoslainen sanoo hänen olleen Hippokrateen aikalainen mutta tätä vanhempi. Soranos kertoo myös, että Euryfon ja Hippokrates olisi kerran kutsuttu Makedoniaan Perdikkas II:n hoviin hoitamaan häntä, mutta kyseinen kertomus on mahdollisesti keksitty tai ainakin Hippokrateesta kerrottuna epäperäinen. Komediakirjailija Platon mainitsee Euryfonin eräässä Galenoksen kautta säilyneessä katkelmassa.

## Teokset

Euryfon kirjoitti ilmeisesti useita lääketieteen alan teoksia, mutta yhtään niistä ei tiedetä täydellä varmuudella. Teoksiin saattavat lukeutua seuraavat:

* *Knidoslaiset mietelauseet* () – Lääketieteen alan teos, jota Galenoksen mukaan pidettiin Euryfonin kirjoittamana.

Galenos sanoo myös, että Euryfonia pidettiin useiden Hippokrateen nimiin laitettujen teosten kokoelmaan *[[Corpus Hippocraticum]]iin* luettujen tutkielmien kirjoittajana; näitä ovat:

* *Elämäntavoista* (; *De diaeta* tai *De victus ratione*)
* *[[Ihmisen luonnosta sekä terveyden aikaisesta elämäntavasta|Terveyden aikaisesta elämäntavasta]]* (; *De salubri victus ratione*)

Myös seuraavia hippokraattisia teoksia on ehdotettu hänen kirjoittamikseen:

* *Taudeista* (; *De morbis*), kirja II – Teos kuuluu *Corpus Hippocraticumiin*, mutta sitä pidetään yleensä epäperäisenä ja sitä on ehdotettu Euryfonin kirjoittamaksi.
* *Naisten luonnosta* (; *De natura muliebri*) – Mahdollisesti Euryfonin teos, sillä Soranos vaikuttaa viittaavan teokseen lainatessaan hänen mielipiteitään.

Euryfonin teoksista ei ole säilynyt nykyaikaan muuta kuin katkelmia, elleivät sitten yllä mainitut hippokraattiset teokset todella ole hänen kirjoittamiaan. Eräästä Caelius Aurelianuksen kohdasta voidaan päätellä, että Euryfon oli tietoinen valtimoiden ja laskimoiden välisestä erosta, ja myös katsoi aivan oikein, että valtimoissa oli verta.

## Lähteet
Herodikos

**Herodikos** (, ) voi viitata seuraaviin antiikin kreikkalaisiin henkilöihin:

* Herodikos (400-luku eaa.), historioitsija
* Herodikos Babylonlainen (100-luku eaa.), grammaatikko
* Herodikos Selymbrialainen (400-luku eaa.), lääkäri, Hippokrateen opettaja
Leena Ruusuvuori

**Leena Ruusuvuori** (o.s. **Helle**, s. 1949 Lahti) on suomalainen tasa-arvotyön tekijä ja entinen Naisjärjestöjen Keskusliiton pääsihteeri. Hän johti vuosina 1998–2002 Stakesissa (nyk. Sosiaali- ja terveysalan tutkimus- ja kehittämiskeskus) toteutettua valtakunnallista naisiin kohdistuvan väkivallan ehkäisyprojektia, oli yksi raiskauskriisikeskus Tukinaisen perustajista ja johtajista, ja toimi Helsingin tasa-arvotoimikunnan varapuheenjohtajana vuosina 2013–2014 ja 2015–2016. Hän on myös entinen Naisasialiitto Unionin toimitusjohtaja.

Ruusuvuori on koulutukseltaan filosofian maisteri, pääaineenaan yliopistossa hänellä oli englanti ja ruotsi. Valmistumisensa jälkeen hän työskenteli työministeriön kansainvälisen harjoittelun yksikössä vuodet 1975–1989. Hän arvelee oman feminisminsä alkaneen 1970-luvulla, jolloin hän avioitui, sai lapsia, ja kirjoitti samaan aikaan gradua. Myöhemmin Ruusuvuoren uralla keskeistä on ollut edistää naisten ja miesten mahdollisuuksia toteuttaa itseään perinteisistä sukupuolirooleista huolimatta.  

Ruusuvuori työskenteli Naisasialiitto Unionin pääsihteerinä vuosina 1989–1998, ja aloitti samaan aikaan työskentelyn myös NYTKISin (Naisjärjestöt Yhteistyössä) hallituksessa. 

Syksyllä 2003 Ruusuvuori valittiin Naisjärjestöjen Keskusliiton pääsihteeriksi, ja hän työskenteli pääsihteerin virassa eläköitymiseensä 2014 saakka. Hänelle myönnettiin Naisjärjestön keskusliiton Alexandra-palkinto "huomattavasta työstä tasa-arvon edistämiseksi" eläköitymisvuonnaan. Eläköitymisensä jälkeen hän on jatkanut tasa-arvotyötä toimien useiden naisjärjestöjen hallituksissa.

Ruusuvuori on Arkadian Kokoomuksen Naiset ry:n jäsen. Hän oli ehdolla kunnallisvaaleissa 2012 Helsingin vaalipiirissä kokoomuksen listalla. Hän asuu Munkkiniemessä puolisonsa Timo Ruusuvuoren kanssa. Heillä on viisi lasta. Hänen isosiskonsa on tutkija ja Naisasialiitto Unionin entinen puheenjohtaja Merja Helle.

## Palkinnot ja kunniamaininnat

* Vuoden Kellokas, Naistoimittajat ry, 2003
* Naisjärjestöjen Keskusliiton Aleksandra-palkinto, 2014
* Äitienpäiväkunniamerkki, 2014
* Årets skällko (vuoden "haukkuva lehmä" ajankohtaisesta yhteiskunnallisesta teosta), 2003

## Lähteet
Mohammadia

**Mohammadia** () on kaupunki ja piirikunnan keskus Mascaran maakunnassa Algeriassa. Se sijaitsee Tell-Atlasvuorilla 35 kilometriä Mascarasta pohjoiseen. Mohammadian kunnassa oli arviolta 104&nbsp;600 asukasta vuonna 2018.

Mohammadian kunnan pinta-ala on 162 neliökilometriä. Se rajoittuu pohjoisessa Sidi Abdelmoumenen ja El Ghomrin, idässä Ferraguigin, etelässä Hacinen sekä lännessä Bou Hennin ja Mocta Douzin kuntiin. Kaupungin eteläpuolella ovat Beni Chougrane -vuoret ja sen pohjoispuolella levittäytyy Habran tasanko.

Paikalla on sijainnut roomalainen Castra Novan kaupunki. Ranskalaiset rakensivat sinne vuonna 1838 linnakkeen, joka sai kenraali Alexandre Charles Perrégaux’n mukaan nimen Perrégaux. Vuonna 1858 perustettiin samanniminen maataloussiirtokunta, josta tuli kunta vuonna 1870. Vuonna 1954 Perrégaux’ssa oli 27&nbsp;400 asukasta, joista 7&nbsp;400 oli eurooppalaisia. Algerian itsenäistyttyä ranskalaiset ja juutalaiset muuttivat pois ja kaupunki sai nimen Mohammadia.

Kaupunki on tärkeä maantie- ja rautatieliikenteen solmukohta, mutta sen talous on viime vuosikymmeninä taantunut. Maatalous kärsii veden puutteesta, ja säilyketehdas ja monet muut yritykset on jouduttu sulkemaan.

## Lähteet
Alex Johnson

**Alex ”Aj” Johnson** (s. 3. huhtikuuta 1989) on yhdysvaltalainen ammattikiipeilijä, joka on erikoistunut boulderointiin. Vuonna 2008 hän voitti ensimmäisenä yhdysvaltalaisena kiipeilijänä Yhdysvalloissa järjestetyn boulderoinnin maailmancupin osakilpailun. Vuonna 2010 hänestä tuli ensimmäinen boulderoinnin maailmancupin muualla kuin Yhdysvalloissa voittanut yhdysvaltalainen kiipeilijä ja ensimmäinen kaksi maailmancup kultaa voittanut yhdysvaltalainen kiipeilijä. Ollessaan 13-vuotias hän voitti avoimen sarjan Yhdysvaltainmestaruuden ensimmäisen kerran ja ollessaan 14-vuotias hän voitti avoimen sarjan Pohjois- ja Etelä-Amerikan mestaruuden. Yhdysvaltainmestaruuden hän on boulderoinnissa voittanut kuusi kertaa. Ulkokivillä hän on kiivennyt useita 8A+ ja 8B vaikeustasoisia boulder-reittejä.

Johnson kisasi boulderoinnin maailmancupeissa vuodesta 2008 vuoteen 2014. Vuonna 2016 hän lopetti kilpailun keskittyäkseen enemmän ulkokiipeilyyn ja mielenterveyteensä. Hän on kiivennyt lukuisia reittejä ensimmäisenä naisena ja tehnyt ensinousuja eli kiivennyt reittejä ensimmäisenä kiipeilijänä. Hän on toiminut myös kiipeilyvalmentajana. Vuonna 2018 hän päätti aloittaa taas kisoihin osallistumisen. Hän voitti hopeaa vuoden 2019 Yhdysvaltainmestaruuskisoissa boulderoinnissa ja oli samana vuonna paras yhdysvaltalainen boulderoinnin maailmancupin kokonaistuloksissa.

Johnson on yksi harvoista ammattikiipeilijöistä, joka on kertonut olevansa queer.

## Lähteet
Luettelo Suomen esoteerisista yhteisöistä

Tämä on **luettelo Suomen esoteerisista yhteisöistä**. Luettelo käsittää nykyisin toiminnassa olevat ja lakkautetut yhteisöt, jotka toimivat Suomessa esoteerisuuden piirissä.

## Esoteeriset yhteisöt

## Lähteet
Kirsti Partanen

**Kirsti Partanen** (s. 1951) on suomalainen liikuntaneuvos ja urheiluvaikuttaja. Hän oli Suomen Voimisteluliitto Svolin puheenjohtaja vuodesta 2001 vuoteen 2011. Vuonna 2015 hänelle myönnettiin liikunnan ja tasa-arvotyön Piikkaripalkinto pitkäaikaisesta työstä tasa-arvon edistämiseksi sekä World Gymnaestrada -tapahtuman puheenjohtajuudesta. Vuonna 2020 hänelle myönnettiin Keski-Suomen liiton Elämänura-palkinto.

Partanen on koulutukseltaan liikuntatieteiden maisteri Jyväskylän liikuntatieteellisestä tiedekunnasta.

Partanen aloitti työnsä vuonna 1979 Jyväskylän naisvoimistelijoiden tiedottajana, sitten sihteeri-tiedottajana ja myöhemmin puheenjohtajana ja varapuheenjohtajana. Samaan aikaan hän työskenteli myös SVUL:n Keski-Suomen piirin Kuntourheiluvaliokunnassa. Tuolloin järjestöt järjestivät Naisten Askel -urheilutapahtumia, jotka keräsivät parhaimmillaan yli 7000 osallistujaa. Järjestöt saivat Partasen puheenjohtajuuden aikana myös palkintoja, vuonna 1993 Nuoren Suomen Sinettiseuran arvon, ja SVoLin vuoden markkinointiseuran palkinnon, ja vuonna 1995 parhaan jumppaviikon toteuttajan palkinnon.

Partanen on työskennellyt myös Olympiakomitean hallituksessa 2004-2008, ja Euroopan nuorten olympiafestivaalin päätoimikunnassa 2009. Lisäksi hän on työskennellyt vuodesta 2004 alkaen Suomen Liikunta ja Urheilu SLU:n hallituksessa, ja ollut Kansainvälisen voimisteluliitto FIG:n neuvoston jäsen vuodesta 2008 alkaen. 

Kesällä 2015 Partanen toimi kansainvälisen voimistelijafestivaali World Gymnaestradan järjestelytoimikunnan puheenjohtajana. Gymnaestrada oli kansainvälinen suurtapahtuma, joka oli osallistujamäärältään Helsingin olympialaisia suurempi ja toistaiseksi kaikkein suurin Suomessa koskaan järjestetty tapahtuma. Hän oli myös tärkeässä asemassa suomalaisten voimisteluliittojen yhdistymisessä, ja Partanen toimikin sekä Svolin perustaja että sen puheenjohtajana alusta saakka.

Partanen on myös tehnyt urheilu- ja tasa-arvotyötä kansainvälisesti, hän kuuluu kansainvälisen naisliikuntaverkosto IWG:n 6. maailmankonferenssin kunniatoimikuntaan, ja Euroopan naisliikuntaverkostoon. Opetus- ja kulttuuriministeriön tiedotteessa koskien Partasen vuonna 2015 saamaa Piikkaripalkintoa kerrotaan, että hän on "edistänyt suomalaisten naisten etenemistä kansainvälisissä tehtävissä sekä heidän saamistaan johtaviin rooleihin."

## Palkinnot ja tunnustukset

* Voimistelu: Vuoden Urheiluteko, 2016
* Alexandra-palkinto 2011
* Jyväskylän Naisvoimistelijoiden kunniajäsen
* Suomen Voimisteluliiton kunniapuheenjohtaja

## Lähteet

## Aiheesta muualla

* Urheiluvaikuttaja Kirsti Partanen. Suomen urheilujohtajaseniorit,  29.6.2021

* Kirsti Partasen Elämänura -palkinnon haastatteluvideo. Keski-Suomen liitto, 28. tammikuuta 2021
Luettelo Suomen poliisin käyttämistä aseista

Tämä on (epätäydellinen) **luettelo Suomen poliisin käyttämistä aseista**. 

## Historiaa

Ennen kuin poliisiaseistusta alettiin yhtenäistää, poliisin käytössä oli laaja valikoima henkilökohtaisia virka-aseita. 

Poliisiasevarikon hoitajan Leo Hallasuon 1936-1938 tekemillä asetarkastusmatkoilla Tampereen, Viipurin, Kotkan, Turun, Rauman, Porin, Vaasan, Seinäjoen, Jyväskylän ja Hämeenlinnan poliisilaitoksiin niiden käytössä oli FN, Parabellum, Beholla, Langenhahn, Walther, Colt, Dreyse, Lignose, Martian, Bayard, Ortgies, Sauer & Sohn, Schmeisser, Stock, Zehna ja Mauser pistooleja. Aseiden tarkempia mallitietoja ei kuitenkaan ole talletettu.

Sodan jälkeen käytössä oli edelleen noin 20 eri pistoolimallia. 

Vielä 1980-luvulla poliisit voivat ostaa itse haluamansa virka-aseen, koska poliisilaitoksilla ei ollut aina antaa kelvollista asetta.

Poliisin tämänhetkisestä aseistuksesta Poliisihallitus ei julkisuuslakiin vedoten kerro yksityiskohtia.

Edellä mainituista syistä, kattavaa tai täysin paikkansapitävää luetteloa poliisin aiemmin käyttämästä ja nykyisestä aseistuksesta on mahdotonta laatia.

## Henkilökohtaiset virka–aseet

### Tukiaseet

## Lähteet
Ragnhild Täljeläinen

**Ragnhild Täljeläinen** (Tälje on Södertäljen vanha nimi) (n. 1075 – n. 1117) oli eräiden lähteiden mukaan 1100-luvun alussa hallinneen Ruotsin kuninkaan Inge nuoremman puoliso. Hän suoritti pyhiinvaelluksen Roomaan ja Jerusalemiin, ja kuolemansa jälkeen häntä kunnioitettiin kansan parissa pyhimyksenä. Vanhimmat kirjalliset lähteet Ragnhildistä ovat peräisin 1400-luvulta. Hänet on haudattu Södertäljessä sijaitsevaan Pyhän Ragnhildin kirkkoon, jonka hän legendan mukaan perusti.

Tiedosto:Södertälje vapen.svg|Ragnhild Södertäljen kunnanvaakunassa.
Tiedosto:Ragenilda of Sweden c 1115.jpg|Seinämaalaus Ragnhild Täljeläisesta Enångerin kirkossa, teos vuodelta n. 1350.


## Katso myös

* Luettelo Ruotsin kuningattarista

## Lähteet

## Aiheesta muualla
Open Source Security Foundation

**Open Source Security Foundation** (**OpenSSF**) on Linux Foundationin tukema järjestö, jonka tavoitteena on kehittää avoimen lähdekoodin ohjelmistojen turvallisuutta. OpenSSF:ssä ovat alussa mukana Google, Microsoft, GitHub, IBM, Red Hat ja useita muita. Perustamisen yhteydessä julkaistussa tiedotteessa sanottiin, että avointa lähdekoodia käytetään tehtäväkriittisissä kohteissa ja avoimeen lähdekoodin kohdistetaan hyökkäyksiä. OpenSSF perustettiin elokuussa 2020 yhdistämään tietoturvaan liittyviä ryhmiä samaan. OpenSSF:ssä yhdistyivät muun muassa Open Source Security Coalition (OSSC) ja Core Infrastructure Initiative (CII). Vuonna 2022 OpenSSF kertoi 150 miljoonaa dollaria maksavasta "mobilisaatiosta", jonka motivaationa oli joulukuussa 2021 löydetty haavoittuvuus Log4j-ohjelmistosta.

## Lähteet

## Aiheesta muualla
* Guide to coordinated vulnerability disclosure for open source software projects
Siivo Koutio

**Siivo Johannes Koutio** (vuoteen 1937 **Gröhn**, 2. maaliskuuta 1906 Kymi – 17. elokuuta 1960 Anterselva) oli suomalainen ammattiyhdistysjohtaja.

Koution vanhemmat olivat Juho Gröhn ja Lydia Wahter, ja puoliso vuodesta 1933 Meeri Matilda Vesala. Sorvarin ammatissa toiminut metallimies Koutio oli SAK:n Keski-Suomen piirijärjestäjä ja luennoitsija 1945–1948. Hän oli Suomen Autoalantyöntekijäin Liiton sihteeri 1948–1951 ja puheenjohtaja 1951–1960, Suomen Auto- ja Kuljetusalan Työntekijäliiton puheenjohtaja 1960 ja Ammattiliittojen Yhteistyöjärjestön puheenjohtaja vuodesta 1958. Ammattiyhdistysliikkeen hajaannuksen aikana sosiaalidemokraattinen Koutio toimi sekä kommunisteja että SAK:n Emil Skogista nimensä saanutta sosiaalidemokraattista opposiotiota vastaan. 

Koutio kuoli 54-vuotiaana lomamatkalla Italiassa. Hän sai sydänkohtauksen ajaessaan autoa Anterselvan lähellä kulkevalla vuoristotiellä. Mukana olivat myös Koution puoliso sekä ystävä, joka rattiin tarttumalla esti ajoneuvon suistumisen tieltä. Olavi Aarniosta tuli hänen seuraajansa Suomen Auto- ja Kuljetusalan Työntekijäliiton puheenjohtajana. 

## Lähteet

## Aiheesta muualla
*
Fabian Wrede (1760–1824)

**Fabian Wrede** (1760–1824) oli Ruotsissa syntynyt sotamarsalkka. Ranskan palveluksessa oltuaan hän osallistui everstin arvoisena Kustaa III:n sotaan 1788–1790 ja oli jonkin aikaa Savon prikaatin komentajana. Hän sai 1791 nimityksen Uudenmaan ja kaksi vuotta myöhemmin Porin rykmentin päälliköksi. Sinä aikana hän asui Suomessa ja oli muun muassa Suomen talousseuran esimiehenä. Vuodesta 1798 Wrede oli henkikrenatöörirykmentin päällikkö ja osallistui Pommerin sotaan. Hänet määrättiin 1809 Ruotsin pohjoisen armeijan komentajaksi Länsipohjaan. Hän tuli 1810 valtioneuvokseksi ja Karlbergin sota-akatemian kansleriksi, 1816 sotamarsalkaksi, ja hän sai 1809 kreivin arvon. Ympäristö ja alaiset arvostivat Wredeä.

## Lähteet

## Aiheesta muualla
Janssenin COVID-19-rokote

**Janssenin COVID-19-rokote** (virallisesti **Ad26.COV2-S**) on Janssen Biotech Inc. -yhtiön valmistama rokote COVID-19-tautia aiheuttavaa SARS-CoV-2 -virusta vastaan.

Rokote sisätää tyypin 26 adenovirusta, joka muuttaa viruksen glykoproteiineja. Sitä annetaan korkeintaan 0.5 millilitran pistoksina 18-vuotiaille ja sitä vanhemmille. Aine on väriltään väritöntä tai lievästi keltaista, ja sen pH-arvo on 6–6,4.

Amerikassa ja Etelä-Afrikassa suoritettiin tutkimus, jossa 44&nbsp;000:lle ihmiselle annettiin joko Janssenin rokotetta tai lumelääkettä. Heistä 19&nbsp;630:sta ihmisestä, jotka saivat rokotteen, 116 sairastui COVID-19-tautiin. Tutkimus osoitti, että rokotteen tehokkuus on 67 prosenttia.

Rokote voi aiheuttaa yhdelle kymmenestä ihmisestä esimerkiksi kuumetta, väristyksiä ja punaisuutta. Yhdelle sadasta se voi aiheuttaa esimerkiksi heikotusta, yskimistä, ripulia ja oksentelua. Harvoin rokotteen sivuvaikutuksiin kuuluvat esimerkiksi ihottuma ja allergiset reaktiot.

Janssen Biotech pyysi vapaaehtoisesti rokotteiden hätäkäyttövaltuuden poistamista 22. toukokuuta 2023. Syyksi yhtiö ilmoitti monien rokote-erien vanhenemisen Yhdysvalloissa, ja että rokotteiden tarve oli pienentynyt.

## Lähteet
Mrinalini Mukherjee

**Mrinalini Mukherjee** (1949 – 15. helmikuuta 2015) oli intialainen kuvanveistäjä. Mukherjee punoi makramee-menetelmällä voimakasvärisiä ja suurikokoisia makrameeveistoksia. Makrameen ohella hän teki veistoksia myös pronssiin ja saveen.

Aiheet liittyivät usein hindujen naisjumaluuksiin kuten Devi. Veistosten materiaalina oli torilta hankittu paikallinen juutti tai hamppu, joka värjättiin indigon, okran, tiilen tai violetin väriseksi. 

Mukherjee aloitti maalausopinnot Barodan Maharaya Sayajirao -yliopistossa vuonna 1965 ja jatkoi muraalimaalausopinnoilla.
Hän sai vuonna 1971 stipendin, jonka jälkeen jatkoi työtään Englannissa. Mukherjeen teoksissaan on intialaisten perinteiden ja kansantaiteen ohella länsimaisia vaikutteita.

Mukherjeen teoksia on Tate Modernissa, Metropolitan Museum of Artissa, MoMassa ja intialaisten museoiden kokoelmissa. Mukherjeen isä oli intialaisen modernin maalauksen pioneereja ja äiti 
kuvanveistäjä Leela Mukherjee.




## Lähteet

## Aiheesta muualla
* Mrinalini Mukherjee Asian Art Archivessa 

__NOTOC__
Connolly

**Connolly** on muun muassa seuraavien henkilöiden sukunimi:

* Aaron Connolly (s. 2000), irlantilainen jalkapalloilija
* Billy Connolly (s. 1942), skotlantilainen koomikko, muusikko, juontaja ja näyttelijä
* Brett Connolly (s. 1992), kanadalainen jääkiekkoilija
* Brian Connolly (1945–1997), skotlantilaissyntyinen laulaja
* Catherine Connolly (s. 1957), Irlannin presidentti
* Chris Connolly (s. 1987), yhdysvaltalainen jääkiekkoilija
* Harold Connolly (1931–2010), yhdysvaltalainen moukarinheittäjä, olympiavoittaja ja maailmanmestari
* Jack Connolly (s. 1989), yhdysvaltalainen jääkiekkoilija
* James Connolly (1868–1916), irlantilainen vallankumouksellinen poliitikko ja ammattiyhdistysjohtaja
* James Connolly (1868–1957), yhdysvatalainen yleisurheilija, sanomalehtimies ja kirjailija
* John Connolly (s. 1968), yhdysvaltalainen kitaristi
* Kevin Connolly (s. 1974), yhdysvaltalainen näyttelijä ja ohjaaja
* Kristen Connolly (s. 1980), yhdysvaltalainen näyttelijä
* Matthew Connolly (s. 1987), englantilainen jalkapalloilija
* Maureen Connolly (1934–1969), yhdysvaltalainen tennispelaaja
* Megan Connolly (s. 1997), irlantilainen jalkapalloilija
* Olga Connolly (o.s. *Fikotová*, 1932–2024), tšekkoslovakialais-yhdysvaltalainen kiekonheittäjä ja olympiavoittaja
* Thomas Arthur Connolly (1899–1991), yhdysvaltalainen katolinen arkkipiispa
* Thomas Joseph Connolly (1922–2015), yhdysvaltalainen katolinen piispa
* Tim Connolly (s. 1981), yhdysvaltalainen jääkiekkoilija.
Jare Brand

**Jare Joakim Brand** (s. 8. lokakuuta 1987) on helsinkiläinen rap-muusikko, joka tunnetaan rapduo JVG:n toisena artistina.

JVG:n Brand perusti yhdessä kaverinsa Ville-Petteri Gallen kanssa. Ura alkoi ”Koutsi hoitaa” -kappaleella, johon he kuvasivat myös ystävilleen suunnatun musiikkivideon kotivideotyyliin. Video julkaistiin YouTube-palvelussa joulukuussa 2009. Suuren kansallisen läpimurtonsa duo teki vuonna 2011 ”Häissä”-kappaleella, jonka yhtye esitti jääkiekon maailmanmestaruuden kultajuhlissa.

Brand on vieraillut salanimellä **Goucci** Sini Sabotagen toukokuussa 2015 julkaistulla kappaleella ”Lue mun huulilta”. Vuonna 2020 hän oli mukana Ida Paul & Kalle Lindroth -duon albumin *[[Vuonna nolla]]* kappaleella ”Vähän väsyttää”.

Toisin kuin Galle, Brand on JVG:n ulkopuolella ollut melko vähän julkisuudessa.

## Urheilu
Juniorina Brand pelasi jalkapalloa Puotinkylän Valtissa. Nykyisin Brand pelaa JVG:n toisen artistin VilleGallen tapaan jalkapalloa Gilla FC:n joukkueessa.

## Yksityiselämä
Jare Brand on koulutukseltaan tekniikan ylioppilas. Hän on opiskellut kiinteistötaloutta Aalto-yliopistossa.

Lehtitietojen mukaan Jare Brand avioitui Marian kanssa joulukuussa 2020. Brandilla on yksi lapsi.

## Lähteet
Ingeborg Eriksdotter

**Ingeborg Eriksdotter** (n. 1210–1216 – 17. kesäkuuta 1254) oli ruotsalainen prinsessa. 

Ingeborg Eriksdotterin isä oli kuningas Erik X Knutsson ja äiti kuningatar Rikissa Tanskalainen. Hän meni naimisiin Birger-jaarlin kanssa, joka kuului mahtavaan Bjälbo-sukuun.

Ingeborg Eriksdotterin ja Birger-jaarlille syntyivät lapset:

# Rikissa (n. 1238–1288)
# Valdemar (n. 1239–1302), Ruotsin kuningas 1250–1275.
# Magnus (n. 1240–1290, Ruotsin kuningas 1275–1290.
# Kristina, hänen tyttärensä Elena nai Ulf Holmgerssonin.
# Katarina (n. 1245–1289)
# Erik (n. 1250–1275)
# Ingeborg (n. 1253–1302)
# Bengt (1254–1291)

## Lähteet
VilleGalle

**Ville-Petteri Galle** (s. 4. lokakuuta 1987), taiteilijanimeltään **VilleGalle**, on helsinkiläinen rap-muusikko, joka tunnetaan rapduo JVG:n toisena artistina.

JVG:n Galle perusti yhdessä kaverinsa Jare Brandin kanssa. Ura alkoi ”Koutsi soittaa” -kappaleella, johon he kuvasivat myös ystävilleen suunnatun musiikkivideon kotivideotyyliin. Video julkaistiin YouTube-palvelussa joulukuussa 2009. Suuren kansallisen läpimurtonsa duo teki vuonna 2011 ”Häissä”-kappaleella, jonka yhtye esitti jääkiekon maailmanmestaruuden kultajuhlissa. Ennen JVG:tä Galle oli tehnyt musiikkia yhdessä Junon (oik. Jon Korhonen) kanssa.

Galle oli mukana MTV3:n tanssikilpailun *[[Tanssii tähtien kanssa (7. tuotantokausi)|Tanssii tähtien kanssa]]* seitsemännellä tuotantokaudella syksyllä 2012. Hän oli myös artistina Nelosen *[[Vain elämää (televisiosarja)|Vain elämää]]* -viihdeohjelman neljännellä tuotantokaudella vuonna 2015 ja kymmenennellä tuotantokaudella vuonna 2019.

## Urheilu
Galle pelasi jääkiekkoa Jokereissa SM-tasolla junioreissa 18-vuotiaaksi saakka. Ennen Jokereita hän pelasi Oulunkylän Kiekko-Kerhossa.

Nykyään Galle pelaa jalkapalloa Gilla FC:ssä.

## Yksityiselämä

Ennen JVG:tä peruskoulun käynyt Galle työskenteli ilmastointiasentajana.

## Lähteet
Tulikki

**Tulikki** (*Gloxinia sylvatica*, syn. *Seemannia sylvatica*) on tulikkien sukuun kuuluva kasvilaji. Lajia esiintyy Etelä-Amerikassa: Perussa, Boliviassa, Ecuadorissa, Brasiliassa ja Paraguayssa.

Tulikkia kasvatetaan huonekasvina. Se viihtyy valossa, mutta ei suorassa auringon paahteessa. Kasvualustan tulee olla tasaisesti kostea. Kasvia on hyvä lannoittaa sekoittamalla kasteluveteen lannoitetta silloin tällöin.

## Lähteet

## Aiheesta muualla
* Kassu – Kasvien suomenkieliset nimet: Tulikki (''Gloxinia sylvatica'')
* Global Biodiversity Information Facility (GBIF): ''Seemannia sylvatica'' 
* UniProt: Taxonomy - ''Seemannia sylvatica''
Kynttilätulikukka

**Kynttilätulikukka** eli **ranskantulikukka** (*Verbascum chaixii*) on tulikukkien sukuun kuuluva laji. Siihen kuuluu kaksi alalajia, kaakonkynttilätulikukka ja idänkynttilätulikukka. Kynttilätulikukka on alun perin kotoisin Keski-Euroopan eteläisistä osista ja Venäjältä. Se on monivuotinen perenna. Sen kasvukorkeus on 60–90 cm. Se kukkii toukokuulta heinäkuulle. Kukan terälehdet ovat yleensä keltaiset ja heteet violetit. Lehdet ovat kapeat. Se viihtyy aurinkoisella ja kuivahkolla kasvupaikalla hyvin vettä läpäisevässä maaperässä. Se sietää hyvin kuivuutta ja se menestyy myös kivikkoisessa rinteessä.
Lajilla on myös alalajeja, kuten kaakonkynttilätulikukka (*Verbascum chaixii subsp. austriacum*) ja idänkynttilätulikukka (*Verbascum chaixii subsp. orientale*).

## Lähteet

## Aiheesta muualla
* Kassu – Kasvien suomenkieliset nimet: Kynttilätulikukka eli ranskantulikukka (''Verbascum chaixii'')
* UniProt: Taxonomy - ''Verbascum chaixii'' 
* Global Biodiversity Information Facility (GBIF): ''Verbascum chaixii''
Thibilis

**Thibilis** (myös *Tibilis*) oli roomalaisaikainen kaupunki nykyisessä Algeriassa. Sen rauniot sijaitsevat Guelman maakunnan Sellaoua Announan kunnassa 27 kilometriä Guelmasta lounaaseen.

Korkealle harjanteelle rakennettu Thibilis oli ilmeisesti osa Cirtan liittokuntaa ja kuului sittemmin jälleen Numidiaan. Se oli piirikunnan keskus, josta tuli municipium viimeistään vuonna 305, ja myöhemmin se sai ehkä colonian aseman. Thibiliksessä oli 400-luvulla piispanistuin. Kaupunki autioitui pääosin Bysantin aikana.

1900-luvun alussa tehdyissä kaivauksissa löydettiin forumin, capitoliumin, porttien, riemukaaren, temppelien, kirkkojen ja asuintalojen rauniot. Alueella on myös bysanttilainen linnoitus. Suurin osa löydetyistä esineistä on Guelman museossa.

## Lähteet
Hannah (elokuva)

**Hannah** on vuonna 2017 ensi-iltansa saanut Andrea Pallaoron ohjaama draamaelokuva, jonka nimihenkilöä näyttelee Charlotte Rampling. Elokuva sai ensi-iltansa Italiassa vuoden 2017 Venetsian elokuvajuhlilla pääkilpailusarjassa, jossa se oli ehdolla parhaan elokuvan Kultaisen leijonan saajaksi. Elokuvajuhlilla Rampling palkittiin roolisuorituksestaan parhaan naisnäyttelijän Coppa Volpilla. Ranskassa elokuva sai lisäksi parhaan ulkomaisen elokuvan César-ehdokkuuden.

## Juoni

Elokuva kertoo Hannahin identiteetin menettämisestä, jolloin hän vaeltaa kieltämisen ja todellisuuden välillä. Kun hän jää yksin kamppailemaan hänen aviomiehensä vangitsemisen seurausten kanssa, hän alkaa romahtaa.

## Näyttelijät

## Teemat

Kuvaamalla nimihenkilön murtunutta identiteettiä ja itsehillinnän menettämistä elokuva tutkii nykyajan vieraantumista, vaikeutta luoda yhteys muihin ihmisiin ja rajojen vetämistä yksilöllisen identiteetin, henkilökohtaisten ihmissuhteiden ja yhteiskunnallisten paineiden välille.

## Julkaisu ja vastaanotto

*Hannah* julkaistiin elokuvateattereissa Ranskassa 24. tammikuuta 2018, Italiassa 15. helmikuuta 2018 ja Belgiassa 14. maaliskuuta 2018.

Elokuva on saanut sekä elokuvakriitikoilta että katsojilta lähinnä myönteisiä arvioita. Rotten Tomatoes -sivuston mukaan 82 prosenttia kriitikoista on antanut elokuvalle positiivisen arvosanan 6,9/10 keskiarvolla. Keräys perustuu 38 arviointiin, joista 31 ovat ”tuoreita” ja seitsemän ”mätiä”. Yli 50 käyttäjästä 62 prosenttia on antanut elokuvalle myönteisen arvosanan 3,7/5 keskiarvolla. Metacritic-sivuston mukaan yhdeksän arvostelun perusteella elokuva on saanut 63 pistettä sadasta mahdollisesta. Metacriticin viisi käyttäjää on antanut elokuvalle keskiarvon 7,6/10.

## Lähteet

## Aiheesta muualla

*
Johdoton tahdistin

**Johdoton tahdistin** on perinteisen sydämentahdistimen rinnalle kehitetty tahdistin, joka nimensä mukaisesti tahdistaa sydäntä ilman sydämen sisälle asennettavia johtoja. Johdoton tahdistin asennetaan tyypillisesti sydämen oikeaan kammioon reisilaskimoa pitkin, jolloin vältytään leikkausarpien muodostumiselta rintakehälle, sekä perinteisen tahdistimen tahdistintaskuun ja tahdistinjohtoihin liittyviltä infektioilta. 

Nykyään johdottomia tahdistimia on kehitetty tahdistamaan myös sydämen eteistä ja oikeaa kammiota fysiologisen tahdistuksen mahdollistamiseksi. Aivan uusimmissa johdottomissa tahdistimissa paristonkesto on kehittynyt erittäin pitkäaikaiseksi, joilla mahdollistetaan jopa yli 20 vuoden toiminta. 

## Lähteet
Marjatyranni

**Marjatyranni** (*Legatus leucophaius*) on tyranneihin kuuluva lintulaji. Lajia tavataan Keski- ja Etelä-Amerikassa.

## Koko ja ulkonäkö
Marjatyranni kasvaa 15–17 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat harmahtavan ruskeat. Siipien sulissa on vaalea reuna. Linnun päälaella on keltainen laikku ja silmäkulmajuova ja kurkku ovat valkoiset. Silmiä ympäröi musta naamio. Marjatyrannin rinta ja vatsa ovat harmahtavan valkoiset. Rinnassa ja kyljissä on myös tummia viiruja.

## Levinneisyys ja elintavat
Marjatyranni elää Meksikon eteläosista Argentiinan pohjoisosiin ja Brasilian eteläosiin. Keski-Amerikan linnut talvehtivat Etelä-Amerikassa ja satunnaisesti ne harhautuvat myös Yhdysvaltoihin. Lajin elinympäristöä ovat kosteat metsät ja niiden aukiot ja reunamaat. Täysikasvuiset marjatyrannit syövät erityisesti marjoja ja muurahaispuiden norkkoja, mutta myös sudenkorentoja. Marjatyrannit ajavat esimerkisi turpiaalit pesistään ja naaras munii kahdesta neljään munaa. Marjatyrannit kuitenkin huolehtivat itse poikasistaan. 

## Lähteet
Fries

**Fries** on muun muassa seuraavien henkilöiden sukunimi:

* Adriaen de Fries tai Vries (n. 1556–1626), alankomaalainen kuvanveistäjä
* Elias Magnus Fries (1794–1878), ruotsalainen kasvi- ja sienitieteilijä, ruotsalaisen sienitieteen isä
* Karl Theophil Fries (1875–1962), saksalainen kemisti ja professori
* Liv Lisa Fries (s. 1990), saksalainen näyttelijä
* Theodor Magnus Fries (1832–1913), ruotsalainen kasvitieteilijä ja tutkimusmatkailija, Elias Magnus Friesin poika
* William Fries eli *C. W. McCall* (1928–2022), yhdysvaltalainen countrylaulaja.

## Katso myös
* Fries-toisiintuminen, kemiallinen reaktio, nimetty Karl Theophil Friesin mukaan
* Vries
Vries

**Vries** tai **de Vries** on muun muassa seuraavien henkilöiden sukunimi:

* Adriaen de Vries tai Fries (n. 1556–1626), alankomaalainen kuvanveistäjä
* Anne de Vries (1904–1964), alankomaalainen opettaja ja kirjailija
* Hugo de Vries (1848–1935), alankomaalainen kasvi- ja perinnöllisyystieteilijä
* Linda de Vries (s. 1988), alankomaalainen pikaluistelija
* Nyck de Vries (s. 1995), alankomaalainen rata-autoilija
* Ryan De Vries (s. 1991), uusiseelantilainen jalkapalloilija
* Theun(is) de Vries (1907–2005), alankomaalainen kirjailija.

## Katso myös
* Fries
Kohtalonkukat

**Kohtalonkukat** (*Nemesia*) on syyläjuurikasvien heimoon kuuluva suku. Sukuun kuuluu muun muassa laji kirjokohtalonkukka (*Nemesisa strumosa*). Kohtalonkukissa on myös risteymälajikeryhmiä, jotka ovat kesäkukkia.

## Lähteet

## Aiheesta muualla
* Kassu – Kasvien suomenkieliset nimet: Kohtalonkukat (''Nemesia'')
* UniProt: Taxonomy - Nemesia 
* Global Biodiversity Information Facility (GBIF): Nemesia
Dagbjört Hákonardóttir

**Dagbjört Hákonardóttir** (s. 14. heinäkuuta 1984 Reykjavík) on islantilainen sosiaalidemokraattisen liiton poliitikko, joka on toiminut kansanedustajana Islannin parlamentissa Alþingissä syyskuusta 2023 lähtien.

Dagbjört opiskeli oikeustiedettä Islannin yliopistossa, josta hän valmistui kandidaatiksi vuonna 2008 ja maisteriksi vuonna 2010. Vuosina 2003–2006 hän istui sosiaalidemokraattisen liiton nuorisojärjestön hallituksessa sekä vuosina 2005–2007 Islannin yliopiston ylioppilaskunnan edustajistossa ja hallituksessa. Hän työskenteli vuosina 2008–2010 Islannin liikenneministeriössä, vuonna 2010 ulkoasiainministeriössä, vuosina 2010–2014 velallisten oikeusasiamiehen kansliassa, vuosina 2015–2018 kaupunkilaisten oikeusasiamiehen kansliassa, vuosina 2017–2018 Reykjavíkin kaupunginjohtajan ja -sihteerin kansliassa ja vuosina 2018–2023 Reykjavíkin kaupungin henkilötietosuojeluvastaavana.

Dagbjört nousi kansanedustajaksi syyskuussa 2023 Helga Vala Helgadóttirin erottua Alþingistä. Hän toimii parlamentin yleis- ja opetusvaliokunnassa sekä Etyjin parlamentaarisen yleiskokouksen Islannin-delegaation jäsenenä.

## Lähteet
Alfa Romeo SZ

**Alfa Romeo SZ** (Sprint Zagato) on suorityskykyinen urheiluauto, jota tuotettiin vain 1&nbsp;036 kappaletta vuosina 1989–1991. Sen tuottivat yhdessä Zagato, Alfa Romeo ja Fiat. Auton esittelyversio esiteltiin vuoden 1987 Geneven autonäyttelyssä ES-30:nä, Zagaton prototyyppinä.

## Historia
SZ:n esittelyversio julkistettiin vuonna 1987 Geneven autonäyttelyssä. Prototyyppimallin nimi oli tuolloin ES-30 (Experimental Sportscar 3,0-litrainen moottori) ja auto oli rakennettu Alfa Romeo 75:n pohjalta. Vuonna 1989 esiteltiin lähes identtinen tuotantomalli, jonka nimeksi tuli yksinkertaisesti SZ, muistuttaen Alfa Romeon loistopäivien Sprint Zagatosta ja Sport Zagatosta.

Auton hinta oli reilu 55 tuhatta dollaria. Huolimatta siitä, että joidenkin mielestä hinta oli kova ja ulkonäkö ei kaikista parhain, niin kaikki 1036 kappaletta myytiin vuosina 1989–1991.

## Lähteet
Luettelo Suomen virallisen singlelistan ykkösistä vuonna 2023

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2023.

## Singlelista

## Katso myös
* Luettelo musiikkilistoista

## Lähteet
Lehmilampi (Suonenjoki, kirkonkylä)

**Lehmilampi**  on Pohjois-Savossa Suonenjoella  kirkonkylän lähellä sijaitseva lampi.

## Maantietoa
Lampi on 410 metriä pitkä, 100 metriä leveä, ja sen pinta-ala on 2,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 900 metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Suonenjoen alueeseen (14.781) se kuuluu. Lammen vedenpinnan korkeus on 125 metriä mpy.

## Lähteet
Säynäinen (Suonenjoki)

**Säynäinen**  on Pohjois-Savossa Suonenjoella  Pörölänmäen lähellä sijaitseva järvi.

## Maantietoa
Järvi on 1,2 kilometriä pitkä, 510 metriä leveä, ja sen pinta-ala on 19,5 hehtaaria. Sillä on yksi saari, jonka pinta-ala on 2&nbsp;hehtaaria.  Järvi on luodattu ja siitä on julkaistu syvyyskartat. Sen rantaviivan pituus on 3,8 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Suontienselän–Paasveden alueeseen (14.782) se kuuluu. Järven vedenpinnan korkeus on 112,7 metriä mpy.

## Lähteet
Saana Kamppinen

**Saana Kamppinen** (s. 19. syyskuuta 2002) on suomalainen pesäpalloilija. 

Kamppinen edustaa Superpesiksessä pelaavia Jyväskylän Kirittäriä. Hän on edustanut Superpesiksessä myös Vaasan Mailattaria. Kamppisen kasvattajaseura on Ylihärmän Pesis-Junkkarit. Hän pelaa etenijäjokerina. Kamppinen on pelannut 40 Superpesiksen runkosarjan ottelua. Näissä otteluissa hän on lyönyt kaksi tavallista juoksua, tuonut 14 juoksua ja kerännyt 92 kärkilyöntipistettä. Kamppinen on pelannut kuusi Superpesiksen ylempien pudotuspelien ottelua. Näissä otteluissa hän on lyönyt yhden kunnarin, tuonut kolme juoksua ja kerännyt 17 kärkilyöntipistettä. Tilastot päivitetty kauden 2023 jälkeen.

## Lähteet
Kortelampi (Suonenjoki)

**Kortelampi**  on Pohjois-Savossa Suonenjoella  Iso-Rastin lähellä sijaitseva lampi.

## Maantietoa
Lampi on 400 metriä pitkä, 110 metriä leveä, ja sen pinta-ala on 2,3 hehtaaria. Sillä on yksi saari, jonka pinta-ala on 0,1&nbsp;hehtaaria.   Sen rantaviivan pituus on 850 metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Suontienselän–Paasveden alueeseen (14.782) se kuuluu. Lammen vedenpinnan korkeus on 134,2 metriä mpy.

## Lähteet
Riihilampi (Pieksämäki)

**Riihilampi**  on Etelä-Savossa Pieksämäellä  Ruuhilammen lähellä sijaitseva lampi.

## Maantietoa
Lampi on 530 metriä pitkä, 350 metriä leveä, ja sen pinta-ala on 9,8 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Suontienselän–Paasveden alueeseen (14.782) se kuuluu. Lammen vedenpinnan korkeus on 108,2 metriä mpy.

## Lähteet
Särkijärvi (Pieksämäki, Hietakylä)

**Särkijärvi**  on Etelä-Savossa Pieksämäellä  Hietakylän lähellä sijaitseva järvi.

## Maantietoa
Järvi on 790 metriä pitkä, 360 metriä leveä, ja sen pinta-ala on 17,7 hehtaaria. Järvellä ei ole kartan mukaan saaria.  Sen rantaviivan pituus on 2,0 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Suontienselän–Paasveden alueeseen (14.782) se kuuluu. Järven vedenpinnan korkeus on 99,6 metriä mpy.

## Lähteet
Särki-Kaita

**Särki-Kaita**  on Etelä-Savossa Pieksämäellä  Sakonkylän lähellä sijaitseva järvi.

## Maantietoa
Järvi on 920 metriä pitkä, 290 metriä leveä, ja sen pinta-ala on 10,8 hehtaaria. Järvellä on kartan mukaan yksi saari.  Sen rantaviivan pituus on 2,2 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Maijootjoen–Kivilammen valuma-alueeseen (14.783) se kuuluu. Järven vedenpinnan korkeus on 107,1 metriä mpy.

## Lähteet
Saarilampi (Pieksämäki, Sakonkylä)

**Saarilampi**  on Etelä-Savossa Pieksämäellä  Sakonkylän lähellä sijaitseva lampi.

## Maantietoa
Lampi on 560 metriä pitkä, 310 metriä leveä, ja sen pinta-ala on 5,9 hehtaaria. Lammella on kartan mukaan yksi saari.  Sen rantaviivan pituus on 1,7 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Maijootjoen–Kivilammen valuma-alueeseen (14.783) se kuuluu. Lammen vedenpinnan korkeus on 108,8 metriä mpy.

## Lähteet
Vääränjärvi (Pieksämäki)

**Vääränjärvi**  on Etelä-Savossa Pieksämäellä  Kotamäen lähellä sijaitseva järvi.

## Maantietoa
Järvi on 3,1 kilometriä pitkä, 1,0 kilometriä leveä, ja sen pinta-ala on 71 hehtaaria. Järvellä on kartan mukaan kolme saarta.  Sen rantaviivan pituus on 10,0 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Hiukkasen valuma-alueeseen (14.784) se kuuluu. Järven vedenpinnan korkeus on 102 metriä mpy.

## Lähteet
Jauhojärvi (Suonenjoki)

**Jauhojärvi**  on Pohjois-Savossa Suonenjoella  kirkonkylän lähellä sijaitseva järvi.

## Maantietoa
Järvi on 1,3 kilometriä pitkä, 450 metriä leveä, ja sen pinta-ala on 46 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,1 kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Jauhopuron valuma-alueeseen (14.786) se kuuluu. Järven vedenpinnan korkeus on 125,7 metriä mpy.

## Lähteet
Jäljet (Ratsian albumi)

**Jäljet** on Ratsian kolmas ja viimeiseksi jäänyt studioalbumi. Se julkaistiin 1982 Johanna-levymerkillä. Levy äänitettiin Aitoolla ja Finnvoxin studiossa. Levyn uudelleenmasteroitu CD-painos julkaistiin vuonna 2009, ja vuonna 2012 Svart Records julkaisi levyn uudelleen vinyyliformaatissa. Vuonna 2022 Rolling records julkaisi 300-kappaleen rajoitetun vinyylipainoksen. Albumin kannen suunnittelivat Kari Kalén ja Kari Parviainen.

*Jäljet* julkaistiin vuonna 1982 Ratsian jo hajottua. Tyyliltään se erosi aiemmista musiikiltaan suoraviivaisimmista albumeista.  Yhtye noudatti kehityksessään yleisempää kaavaa punkista uuden aallon kautta 1980-luvun modernismiksi. Levyllä kuuluvat The Cure- ja Joy Division -vaikutteet. Levyä on pidetty toisaalta myös tekotaiteellisena goottipöhötyksenä. Uutena soittajana yhtyeessä oli Brandi Ruokonen, ja tulevan Shadowplayn äänimaailma on jo kuultavissa.

## Kappaleet
### A-puoli

# Jäljet – 5.06
# Kun sä tanssit (osa 2) – 5.21
# Blow up – 4.07
# Eilisen jälkeen – 4.24

### B-puoli

# Tulen saalis / Punainen kyynel – 6.35
# Äiti maailma – 5.46
# Hiljaisuus – 4.46

## Kokoonpano

* Jyri Honkavaara – laulu, kitara
* Juha Aunola – kitara
* Kari Starck – basso
* Pasi Kuusjärvi – rummut
* Brandy Ruokonen (oik. Visa Ruokonen) – kosketinsoittimet

## Lähteet
Sidonien ritarikunta

**Sidonien ritarikunta** () oli Saksin kuningaskunnassa jaettava ritarikunta. Se perustettiin 14. maaliskuuta 1871 kuningas Juhanan käskystä, ja se on kuningaskunnan vanhin naisille tarkoitettu ritarikunta. Sitä jaettiin Saksin kuningashuoneen naispuolisille jäsenille ansioista sodan aikana, etupäässä sellaisille, jotka olivat osoittaneet altruismia Saksan–Ranskan sodan aikana. Saajan ei kuitenkaan tarvinnut olla saksilainen, ja koko historiansa aikana ritarikuntaan tehtiin 109 kertaa, joista 12 oli ulkomaalaisia. Lisäksi saajan siviilisääty ei vaikuttanut nimitykseen. Uusista nimityksistä ritarikuntaan vastasi yksinomaan Saksin kuningas. Ritarikunta lakkautettiin monarkian myötä vuonna 1918.

Ritarikunnassa oli vain yksi luokka, joskin kuningasperheeseen kuuluvat naiset käyttää olkanauhaa muille varatun rusetin sijaan:

*  daami

## Lähteet